Gregorio Ricci-Curbastro

Matemàtich.
Gregorio Ricci-Curbastro a l'era nà dël 1853 a Lugh, ant jë Stat Pontifiss.
A vnisìa da na famija ëd prestis e sò pare a l'era n'angigné arnomà.

Gregorio e sò frel a l'han pa frequentà je scòle ma a-j fasìo lession dij tuor.
A sëddes agn a l'é intrà a l'università ëd Roma bin preparà.
A l'é restaje mach n'ann, peui a l'ha frequentà j'università ëd Bològna e apress ëd Pisa, anté ch'a l'ha conossù Enrico Betti ch'a l'é vnùit sò diretor ëd tesi.
Ij sò talent a l'han ampressionà ij sò professor.

Dël 1877 a l'ha arseivù na borsa dë studi ch'a l'ha përmetuje ëd passé n'ann a la Technische Hochschule ëd Mùnich, andoa a-i era Felix Klein.
Rintrà a Pisa, Ricci-Curbastro a l'é dventà prima assistent a l'università, peui professor ëd fìsica matemàtica.

A l'é mòrt dël 1925.

 A pòrto sò nòm 
Fluss ëd Ricci

Ricci-Curbastro, Gregorio
Ricci-Curbastro, Gregorio